गरीब, मजदूर स्टूडेंट्स को लाभ देने का दायित्व ग्राम पंचायत का : कलेक्टर
श्रीगंगानगर| कलेक्टरज्ञानाराम ने कहा है कि गरीबों, मजदूरों, महिलाओं छात्रों के लिए सरकार द्वारा संचालित योजनाओं का लाभ देने का दायित्व ग्राम पंचायत का है। ग्राम सचिव की जिम्मेदारी है कि वह घर-घर जाकर पात्र व्यक्ति को योजना बताए तथा उसकी पात्रता के अनुरूप आवेदन पत्र तैयार करवाकर उन्हें लाभान्वित करें। उन्होंने मंगलवार को रायसिंहनगर पंचायत समिति क्षेत्र की ग्राम पंचायत 16 पीएस में रात्रि चौपाल की। उन्होंने बताया कि 16 पीएस में 60 लाख रुपए से अप्रैल में गौरव पथ का निर्माण किया जाएगा। रात्रि चौपाल में एसडीएम कैलाश, सरपंच लखवीर सिंह समरा, उप तहसीलदार भजनलाल मीणा सहित ग्रामीण उपस्थित थे। रात्रि चौपाल के दौरान ग्रामीणों ने बताया कि गांव में पेयजल की समस्या है तथा अंतिम छोर पर बैठे परिवारों को पीने का पानी भी नहीं मिल रहा। कलेक्टर ने पेयजल अधिकारियों से बात की।
hin_Deva hin_Deva